

HSL

Hungarian StarCraft 2 League

2011-2012

by MSCL

Egyszer mindennek eljön az ideje…

Remélem ti is várjátok már a HSL-t! 🙂 De miről is van szó? A liga csak magyarok részére lesz elérhető, gyakorlatilag egy nemzeti ladder lesz. A ligába bárki ingyenesen nevezhet, életkortól és játékbéli tudástól függetlenül. A liga rangsorolását vesszük majd alapul a nemzeti válogatottak keretének meghatározásakor. A verseny első szezonja várhatóan októbertől januárig fog tartani. A tovább után a részletek!

A liga menete

A ligában minden nevezett egy-egy csoportba kerül, itt a csoportjától függően kettő vagy három ellenfelet fog kapni hetente. Velük kell megmérkőznie BO3-as rendszerben, győzelem esetén pontot kap, vereség esetén mínuszt. A következő héten új csoportot kap, új ellenfelekkel, attól függően, hogy mennyi pontja van és így határozzuk meg a ladder aktuális állását. A liga első részében a helyezésekért folyik a verseny, majd a második részben pedig a legjobb 16 és legjobb 32 játékos küzd meg a nyereményekért egy online tournament keretében. Tervezzük még a legjobb újonc, fair-play és meglepetés díjak kiosztását is!

Nyeremények

A liga nyereményalapja jelenleg 100.000 huf, amelyet 32 díjazott között szeretnénk kiosztani. Ez a nyereményösszeg az NFTP oktatásból és szponzorációs pénzekből jött össze. Ezen felül várható tárgyi nyeremények is: gamer cuccok, pólók illetve kuponok, NFTP kreditek és még sok más érdekes és értékes nyeremény! Erről pontosabb információt később tudok adni.

Jó jó – de mikor és hol?

A HSL béta tesztje reményeink szerint október 1.-től indul – amelyen az NFTP vip tanítványai vehetnek részt. A program készenlététől függően október 9. vagy október 16.-a lesz a verseny startjának ideje. A HSL a www.hsl.mscl.hu címen lesz elérhető. Mindenről időben értesülni fogtok! Remélem már más komoly gond nem jön közbe és mindennel végezni tudunk.

Végezetül…

Szeretném kifejezni köszönetemet Papp Zoltánnak (programozásért felelős) aki meglehetősen elfoglalt élete mellé is töretlenül fejleszti a HSL kódját, hogy mihamarabb kezdődhessen a verseny! Ugyancsak köszönet jár a HSL eddigi szponzorainak is: nélkületek biztosan nem sikerülne.

Amennyiben kérdésed, vagy ötleted lenne a HSL-el kapcsolatban, ne habozz és írj az mscl@mscl.hu címre!

Hamarosan kezdődik…

www.future.mscl.hu

www.mscl.hu